stanford-oval/wikipedia huggingface dataset:
קראיובה

| --- | --- |
סמל קראיובהסמל קראיובה
  
פוטומונטז' של קראיובה
 מדינה:  רומניה רומניה
 מחוז:  מחוז דולז'
 ראש העיר:  Lia Olguța Vasilescu
 בירת העיר:  קראיובה 
 שטח:  81.40 קמ"ר
 גובה:  90.000000 מטרים
 אוכלוסייה:  ‏
  ‑ בעיר:  234,140 (1 בדצמבר 2021)
  ‑ במטרופולין:  420,000 (2011)
  ‑ צפיפות:  2,994 נפש לקמ"ר (2011)
 קואורדינטות:  44°20′00″N 23°49′00″E﻿ / ﻿44.333333333333°N 23.816666666667°E﻿ / 44.333333333333; 23.816666666667 
 אזור זמן:  UTC +2
 http://www.primariacraiova.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור קראיובה(למפת רומניה רגילה) בוקרשט קלוז' נאפוקה טימישוארה יאשי קונסטנצה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור קראיובה  he tabBackground:;tabBorder:#aaa;defaultTab:0;
 
קראיובה (ברומנית: Craiova) היא עיר במחוז דולז' ברומניה. קראיובה היא בירת מחוז דולז' וגם בירת החבל ההיסטורי אולטניה. אוכלוסיית העיר, נכון לשנת 2011, מונה 269,506 תושבים. יחד עם היישובים הסמוכים היא מגיעה לכ-420,000 תושבים.
על פי נתוני עירית קראיובה, 99.2% מתושביה הם רומנים, ו-0.74% צוענים. מרבית התושבים הם נוצרים אורתודוקסים, אך יש מיעוט נוצרי קתולי.
בקראיובה מצויות חורבות מושבם העתיק של השבט הדאקי ה"פלים" (Peli) מהשנים 400 - 350 לפני הספירה. המצודה הביזנטית "פלנדבה" (Pelendava) נבנתה כנראה בשנים 1442 - 1443.
מקור השם

מקור השם הוא בתואר הרומני קראי שמשמעותו מלך. יש מספר אגדות המספרות על מלך שקבע את מושבו במקום הזה, לכן נקרא המקום קראיובה - המקום של המלך. מרבית האגדות מספרות על מלך ממוצא רומני שהיה מלכם של הבולגרים והרומנים שמדרום לדנובה ולאחר שהודח ברח וקבע את מושבו בקראיובה.
תרבות

בשנת 1947 בעיר הוקם בית ספר גבוה לחקלאות שבשנת 1965 אורגן מחדש לאוניברסיטה.
בשנת 1954 בארמון שבנייתו הושלמה על ידי יואן מיכאיל בשנת 1909 נפתח מוזיאון לאמנות.
יהודי קראיובה

יהודים ספרדים התיישבו בקראיובה כבר במחצית הראשונה של המאה ה-17, אך בתי קברות יהודים צוינו לראשונה במסמכים של המחצית השנייה של המאה ה-18. יהודים אשכנזים הגיעו לעיר רק באמצע המאה ה-19 וקהילתם הוקמה רשמית רק בשנת 1913. בית הכנסת הראשון, היכל קורל, נוסד בשנת 1832. ערב מלחמת העולם השנייה התגוררו בעיר 2,274 יהודים.
בקיץ 1941 הוקם בבית ספר תיכון בעיר מחנה מעצר ליהודים שגורשו מאזורים אחרים ברומניה כמו בוקרשט ובוקובינה, אך אלו הועברו כעבור מספר חודשים למקומות אחרים.
לקריאה נוספת

Contribuţia evreilor din România la cultură şi civilizaţie (תרומת יהודי רומניה לתרבות ולציוויליזציה), הוצאת הספר.
כריסטינה בז'ן (אנ'), קראיובה, אנציקלופדיה של המחנות והגטאות (כרך III, עמ' 656–657), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

1 2  כריסטינה בז'ן (אנ'), קראיובה, אנציקלופדיה של המחנות והגטאות (כרך III, עמ' 656–657), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
| --- | --- |
בקרת זהויות :  BnF: cb15070806k (data)  GND: 4374818-1  MusicBrainz: 95ce6789-4f25-4fca-9aff-c0893920d3b4  NKC: ge577136  SUDOC: 099250020  VIAF: 204974159   WorldCat (עם VIAF): 204974159 
ערך זה הוא קצרמרבנושא יישובים ברומניה. אתם מוזמנים לתרום לוויקיפדיה ו.
קרונוצקי

| --- | --- |

 מידע כללי
 סוג הר:  הר געש מורכב
 שמות נוספים:  קרונוצקיה סופקה
 גובה:  3,482 מטר
 מדינה:  רוסיה 
 מיקום:  מחוז קמצ'טקה
 רכס הרים:  שן אוריינטל 
 התפרצות אחרונה:  פברואר 1923
 מסלול ההעפלה הקל:  טיפוס הרים
 קואורדינטות:  54°45′00″N 160°31′00″E﻿ / ﻿54.75°N 160.51666666667°E﻿ / 54.75; 160.51666666667
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקרונוצקי(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקרונוצקי(למפת מחוז קמצ'טקה רגילה) פטרופבלובסק קמצ'טסקי  יליזובו מילקובו קליוצ'י אוסט קמצ'טסק  פלנה צ'וקוטקה מגדן סאחה-יקוטיה ים אוחוצק  ים ברינג האוקיינוס השקטקרונוצקי(למפת מחוז קמצ'טקה מוגדלת) פטרופבלובסק קמצ'טסקי  יליזובו מילקובו קליוצ'י אוסט קמצ'טסק  פלנה צ'וקוטקה מגדן סאחה-יקוטיה ים אוחוצק  ים ברינג האוקיינוס השקטקרונוצקי
 
קרונוצקי (הידוע גם בשם קרונוצקיה סופקה; ברוסית: Кроноцкая сопка) הוא הר געש מורכב בחצי האי קמצ'טקה שבמזרח רוסיה. ההר מתנשא לגובה של 3,482 מטרים מעל פני הים ונישא טופוגרפית ל־2,736 מטרים.
להר צורה חרוטית סימטרית, מה שהופך אותו בעיני רבים לאחד ההרים היפים בחצי האי. הוא דומה מאוד להר פוג'י ביפן ולהר מאיון בפיליפינים. הלוע של הפסגה סגור בפקק געשי, והפסגה מכוסה קרח.
במאה ה־20 הייתה פעילות ההר מעטה, אך כללה כמה התפרצויות פריאטיות חלשות.
ההר נמצא בשטח שמורת קרונוצקי, שהוכרזה כאתר מורשת עולמית טבעי בשנת 1996 ומהווה חלק מהרי הגעש של קמצ'טקה.
חופי האוקיינוס השקט נמצאים כ־28 קילומטרים מדרום־מזרח, והכפר אוסט-קמצ'טסק נמצא כ־205 קילומטרים מצפון־מזרח. בירת החבל המנהלי, פטרופבלובסק-קמצ'טסקי, שוכנת כ־225 קילומטרים מדרום־מערב.
הערות שוליים

↑  תבנית:Cite gvp
↑  Kamchatka Ultra-Prominent Peaks Peaklist.org. Retrieved 2011-11-24.
ערך זה הוא קצרמרבנושא הרים ובנושא גאוגרפיה של רוסיה. אתם מוזמנים לתרום לוויקיפדיה ו.
קרב מגע מבצעי

קרב מגע מבצעי (באנגלית: Operational Krav Maga; ראשי תיבות OKM) היא יישום ייחודי של שיטת קרב מגע להכשרת יחידות אבטחה, משטרה וגופים ביטחוניים אחרים, בתחום קרב פנים אל פנים ופיתוח מיומנויות מבצעיות נוספות. גיבוש השיטה החל בשנות השמונים המוקדמות על ידי גבי (גבריאל) שי, במסגרת תפקידו כמנהל תחום קרב המגע בשירות הביטחון הכללי. בשנת 1996, לאחר פרישתו משירות פעיל, עבר שי למיסוד השיטה והתאמתה לאימון גורמים אזרחים והקים את הפדרציה הבינלאומית לקרב מגע מבצעי (OKMIF). כיום מיושמת השיטה, במתכונתה המבצעית והאזרחית, בארגונים ומוסדות שונים בעולם.
מטרת השיטה

מטרתה של שיטת קרב המגע המבצעי הוא שיפור מתמיד של היכולת המבצעית של המתאמן כאשר האימון ה"טכני/לחימתי" הופך ממטרה בפני עצמה, לאמצעי להקניית מיומניות מבצעיות נוספות תוך מיצוי אופטימלי של זמן ההכשרה של הפרט. בגרסתה האזרחית, המטרה היא שיפור מיומנויות לחיים, בנוסף למיומנויות להגנה עצמית, אשר תרומתם חשובה ביותר לשיפור איכות החיים של המתאמן בכל הקשור להתמודדות בבעיות היומיום בכלל ובבעיות הפשע והאלימות בפרט.
הנחות השיטה

כישלונן של שלטונות וזרועות ביטחון ברחבי העולם בהתמודדות עם תופעות מתחדשות וגוברות של טרור בינלאומי ואלימות עירונית. בבסיס השיטה עומד שינוי התפישה הביטחונית מתפישה תגובתית-פאסיבית לתפישה פרואקטיבית, שמטרתה העיקרית מניעת מעשה הפשע/האלימות באמצעות שיפור המודעות הביטחונית, שיפור היכולת המבצעית וגילוי מוקדם של כוונות היריב.
תחקירים וניתוחים שונים של אירועים ביטחוניים בהם כוחות האבטחה כשלו בהתמודדות מול היריב, הצביעו על כך שחוסר הידע או כשל טכני לא היוו בהכרח את הסיבות העיקריות לכשל, אלא מרכיבים אחרים, כגון: חוסר מודעות, חוסר תשומת לב, אי זיהוי מוקדם של כוונות היריב, ניהול קונפליקט וקבלת החלטות לקויות ועוד מגוון גורמים שעל פי רוב, אין להם מענה בתהליך ההדרכה הסטנדרטי/מסורתי של שיטות קרב המגע ואמנויות לחימה שונות. יישום נכון של עקרונות קרב המגע המבצעי, יכול לגשר על הפער בין הדרישות המבצעיות, הנגזרות מדרישות השטח, משיטות הביטחון השוטף ודרכי הפעולה של היריב, לבין המתודולוגיות הקלאסיות אשר אינן מותאמות למציאות המשתנה.
עקרונות השיטה

מבצעיות: האימון כאמצעי לשיפור הרמה המבצעית הייעודית של המתאמן. - התאמת תוכני וסוג האימון לתפקיד המבצעי הספציפי בעתיד. הכרת התפקיד המבצעי, הכרת היריב ושיטות הפעולה שלו, התאמתו של האימון לקבוצת המתאמנים.
פונקציונליות: התאמת רמת האימון והמיומנויות הנלמדות לדרישות השטח וליכולת יישום עתידית, של המתאמן, במצבי "אמת". – לימוד עקרונות פעולה ותגובה, התאמה נכונה של טכניקות הבסיס לפרופיל קבוצת המתאמנים, הרמה ההתחלתית, משך מסגרת האימון וכמות האימונים.
ריאליזם: האימון - "כמה שיותר קרוב למציאות".-ההתאמה נעשית בכל פרמטר אפשרי: לבוש וציוד אישי, סביבת הפעילות, גורמים חיצוניים: עייפות, הפתעה, רעש, תנאי תאורה משתנים, לחץ גופני, לחץ פסיכולוגי, וכו'. כך למשל, מתאמן מכוחות הביטחון הנושא נשק אישי לצורך מילוי תפקידו, באימון בקרב מגע מבצעי, יתאמן לכל אורך תהליך ההכשרה עם נשקו על הגוף, גם אם בחלק ניכר מהאימונים שימוש בנשק לא יבוא לידי ביטוי באופן ישיר בפעילות, בעוד שבאימונים המסורתיים המתאמן מתאמן בדרך כלל בתנאים "סטריליים" ונוחים, וללא נשק.
הוליזם: שילוב מידתי במסגרת האימון של כלל הגורמים/מרכיבים הרלוונטיים הנדרשים ו/או העשויים להשפיע על יכולת הביצוע. –האינטגרציה תתבצע בשלושה רבדים:
מרכבים: שילוב של פעילות לפיתוח ושיפור יכולת גופנית ייעודית, מרכיבים טכניים של לחימה ללא נשק, מרכיבים טכניים של לחימה עם נשק (היה והתפקיד מחייב זאת), יכולת זיהוי ואיתור, הכרת שפת גוף, אבחון פרטים, איתור חשודים, יישום חוקים רלוונטיים ונהלים מבצעיים.
קבלת החלטות: שילוב של מרכיבים טקטיים וקבלת החלטות בהתמודדות מול מצבים משתנים. שילוב של מרכיבים מנטליים ופסיכולוגים. תרגול במצבי הפתעה אמיתיים.
גורמים חיצוניים: קהל, רעש, תנאי תאורה משתנים, וכו'.
חווייתי: למידה חווייתית דרך התנסות מתמדת ( learning Experiential) בפתרון בעיות (Problem based learning) והתמודדות מול מצבים משתנים המובילה להבנת הרציונל של כל פעולה ופעילות.
ניצול אופטימלי של המשאבים (תקציב וזמן אימון). – הקניית מיומנויות מבצעיות נרחבות (בנוסף למיומנויות הלחימה) וניסיון קרוב למציאות, תוך ניצול מרבי של זמן ההכשרה. תרגול שוטף, לא רק במסגרת האימון הסטנדרטי. בהפסקות, במעבר בין שיעורים וכו'.
לקריאה נוספת

למידה חווייתית (למידה פעילה) תורת האילוצים – ד"ר אליהו גולדרט
קרן השפע

דמותה של האלה הרומית אָבּוּנדַנטיָה (Abundantia) ובידה קרן שפע, בציור מאת רובנס (סביבות 1630)
הרקולס עטוף בעור האריה מנמאה עם קרן השפע  ותפוחי הספרידות, בפסל מהמאה השנייה לספירה, במוזיאון פיו קלמנטינו במוזיאוני הוותיקן
קרן השפע במוזיאון הארכאולוגי הלאומי באתונה
קרן השפע (בלטינית: Cornu Copiae) היא סמל יווני עתיק שנעשה בו שימוש ברומא העתיקה, בימי הביניים ואף בתקופה המודרנית לסמל עושר ומזון. השימוש בסמל מקורו ביוון הקלאסית, במאה החמישית לפנה"ס.
על פי המיתולוגיה היוונית, אמאלתיאה גידלה את זאוס בהאכילה אותו חלב עז. בהגיעו לבגרות נתן זאוס לאמלתיאה את קרנה של העז, והעניק לקרן את הכוח לתת למי שמחזיק בה את כל משאלותיו. אלים המסמלים עושר (כגון האל פלוטוס) או מזל (כגון האלה פורטונה) או פיריון (כמו האלה הסבינית אופס) תוארו כמחזיקים בידם את הקרן.
לפי גרסה נוספת, מקובלת פחות, המובאת אצל אובידיוס, קרן השפע הייתה במקור קרנו של אל הנהר אכלויוס, שלבש צורת שור במהלך מאבק עם הרקולס, אשר תלש את קרנו במהלך הקרב.
קרן השפע הופיעה על מספר מטבעות של ממלכת יהודה החשמונאית ובעידן המודרני על מטבע ישראלי שערכו 5 שקלים ישנים, ומופיעה על המטבע בן 2 שקלים חדשים.
קרן השפע היא אחד המונחים והסמלים הזכריים אצל הבונים החופשיים.
קפרוסוכוס

| קפרוסוכוס |
| --- | --- |

תקופה
קרטיקון עליון 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זאורופסידה
על־סדרה:: דמויי תנינאים
משפחה:: Mahajangasuchidae
סוג:: קפרוסוכוס
מין:: Kaprosuchus saharicus
שם מדעי
 Kaprosuchus ‏סרנו, 2009

קפרוסוכוס המכונה תנין חזיר-הבר (שם מדעי: Kaprosuchus; משמעות השם: "kapros"- חזיר בר, "suchus" - תנין) הוא סוג של זוחל נכחד הקרוב לתנינים מתקופת הקרטיקון מלפני 95 מיליון שנה. הוא השתייך לקבוצה דמויי-תנינאים והיה קרוב בעיקר למהג'נגסוכוס ממדגסקר.
מאפיינים

מאובניו של תנין זה נמצאו במדינת ניז'ר שבקצה מדבר סהרה באפריקה, יחד עם עוד דמויי-תנינים, כגון האנטוסוכוס ("תנין הברווז") והלגנוסוכוס ("תנין הפנקייק").
אורכו הגיע ל-6 מטרים (20 רגל) והיה בעל לסתות גדולות ורחבות עם שיניים חדות ביותר שחלקן מופנות כלפי מעלה ומזכירות מראה של ניבי חזיר בר, מה שנתן לו את שמו. 
לקפרוסוכוס מספר מאפיינם שונים ממאפייני התנינים המודרניים. עיניו פונות קדימה ולא מעלה. מפרקי רגליו הגדולים איפשרו לו לרוץ מהר. מאפיינים אלה מצביעים, ככל הנראה, על אורח חיים יבשתי, ולא מימי כמו זה של התנינים המודרניים.
ככל הנראה תנין זה היה טורף-על בתקופתו וניזון ממרבית היצורים של הקרטיקון באפריקה, לרבות דינוזאורים. שיניו העצומות עזרו לו למחוץ את טרפו.
בתרבות

הקפרוסוכוס מופיע בסדרה בראשית בשני פרקים בעונות 4 ו-5. הוא מוצג בעל חטים דומים לחזיר יבלות ובעל יכולת לקפץ בצורה שלא אופיינית לתנין האמיתי.
הוא נראה גם בתוכנית "When Crocs Ate Dinosaurs" של נשיונל ג'יאוגרפיק. הופעה זו נראתה גם בתוכנית של נשיונל ג'יאוגרפיק "Dinomorphosis".
הקפרוסוכוס מופיע גם במשחקי המחשב של זיכיון פארק היורה במשחקים: עולם היורה: המשחק, Jurassic Park Builder וJurassic World: Alive וכן בArk: Survival Evolved, בו הוא מופיע כמפלצת ביצות. הוא אינו מופיע באף אחד מהסרטים או הספרים.
גלריה

לסתות של הקפרוסוכוס:
קיריל נבאבקין

קיריל אנטוליביץ' נבאבקין (ברוסית: Кирилл Анатольевич Набабкин; נולד ב-8 בספטמבר 1986 במוסקבה, רוסיה) הוא כדורגלן רוסי המשחק בעמדת המגן ימני בצסק"א מוסקבה.
קריירת מועדונים

נבאבקין החל את הקריירה שלו במועדון הכדורגל מוסקבה. בדצמבר 2009 הוא עזב את המועדון וחתם בשורותיה של היריבה העירונית, צסק"א מוסקבה, בהעברה חופשית.
נבחרת רוסיה

ב-25 במאי 2012 הוא זומן לראשונה לנבחרת הבוגרת של רוסיה, כשהיה חלק מהסגל ליורו 2012, כמחליפו של רומן שישקין הפצוע. את הבכורה שלו במדים הלאומיים הוא ערך ב-1 ביוני, במשחק ידידות מול נבחרת איטליה.
תארים

אליפות רוסיה (2): 2012/13, 2013/14
הגביע הרוסי (2): 2010/11, 2012/13
הסופר קאפ הרוסי (1): 2013
קודאליין

| --- | --- |

 מקום הקמה:  סוורדס 
 מוקד פעילות:  אירלנד סוורדס, אירלנד
 תקופת הפעילות:  מ-2005 
 סוגה:  אינדי פולק, אינדי פופ, אינדי רוק, רוק אלטרנטיבי 
 חברת תקליטים:  בי-יוניק רקורדס 
 www.kodaline.com
 פרופיל ב-IMDb
 חברים
 סטיבי גריגאן מארק פרנדרגאסט וינסנט מאי ג'ייסון בולאנד דייוויד פרנדרגאסט
 חברים לשעבר
 קונור לינאן
 
קודאליין (באנגלית: Kodaline) היא להקה אירית שנוסדה ב-2005. עד ל-2011, הלהקה נקראה 21 דימנדס (באנגלית: 21 Demands).
קריירה

ב-2006–2007, הלהקה התחרה בעונה החמישית של התוכנית You're a Star (אנ'). הם הגיעו לגמר התחרות וזכו מקום 2.
ב-7 בספטמבר 2012, הלהקה הוציאה את המיני-אלבום הראשון שלהם, The Kodaline - EP.
ב-17 במרץ 2013, הלהקה הוציאה את המיני-אלבום השני שלהם, The High Hopes EP.
ב-2 ביוני 2013, הלהקה הוציאה את המיני-אלבום השלישי שלהם, Love Like This - EP.
ב-17 ביוני 2013, הלהקה הוציאה את אלבום המוזיקה הראשון שלהם, In a Perfect World.
ב-23 באוגוסט 2013, הלהקה הוציאה את המיני-אלבום הרביעי שלהם, Brand New Day.
ב-8 באוקטובר 2013, הלהקה הוציאה את הסינגל "All I Want".
ב-6 בפברואר 2014, הלהקה הוציאה את המיני-אלבום החמישי שלהם, One Day.
ב-9 בפברואר 2015, הלהקה הוציאה את אלבום המוזיקה השני שלהם, Coming Up For Air.
ב-23 ביוני 2017, הלהקה הוציאה את הסינגל "Brother".
ב-12 באוקטובר 2017, הלהקה הוציאה את המיני-אלבום השישי שלהם, I Wouldn't Be EP.
ב-23 במרץ 2018, הלהקה הוציאה את הסינגל "Follow Your Fire".
ב-28 בספטמבר 2018, הלהקה הוציאה את אלבום המוזיקה השלישי שלהם, Politics of Living.
הערות שוליים

↑  The Kodaline - EP by Kodaline, Genius (באנגלית)
↑  The High Hopes EP by Kodaline, Genius (באנגלית)
↑  Love Like This - EP by Kodaline, Genius (באנגלית)
↑  In a Perfect World by Kodaline, Genius (באנגלית)
↑  Brand New Day by Kodaline, Genius (באנגלית)
↑  One Day by Kodaline, Genius (באנגלית)
↑  Coming Up For Air by Kodaline, Genius (באנגלית)
↑  I Wouldn't Be EP by Kodaline, Genius (באנגלית)
↑  Politics of Living by Kodaline, Genius (באנגלית)
| --- | --- |
בקרת זהויות :  GND: 1038239818  ISNI: 0000 0004 6920 8870  LCCN: no2013053887  MusicBrainz: 74aab3b7-93a5-473c-a729-f975234c58b6  NKC: osa2014804868  VIAF: 312604410   WorldCat (עם VIAF): 312604410 
ערך זה הוא קצרמרבנושא מוזיקאים ובנושא אירלנד. אתם מוזמנים לתרום לוויקיפדיה ו.
קורדובה (קולומביה)

קורדובה (בספרדית: Córdoba) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בסוקרה ובבוליבר במזרח ובאנטיוקיה בדרום ובמערב.
המחוז משתרע על שטח של 25,020 קמ"ר. במחוז מתגוררים כ-1.8 מיליון תושבים (הערכה ל-2017). בירת המחוז היא מונטריה.
דגל קורדובה דומה לדגל סיירה לאון
היסטוריה

בתקופה הפרה-קולומביאנית התגוררו באזור מספר שבטי ילידים, ובעיקר בני הסֵנוּ (אנ') שחיו לאורכו של נהר סינו (אנ'). האירופאי הראשון שהגיע לאזור היה מגלה הארצות הספרדי רודריגו דה בסטידס ב-1501. הספרדים החילו להקים יישובים באזור כמה עשרות שנים לאחר מכן.
האזור היה שייך ליחידות מנהליות שונות, ועם הקמת רפובליקת קולומביה במתכונתה הנוכחית בסוף המאה ה-19 הוא היה שייך למחוז בוליבר. מחוז קורדובה פוצל מבוליבר ב-1952. המחוז נקרא על שמו של חוסה מריה קורדובה (אנ'), שהיה איש צבא שפעל למען עצמאות קולומביה.
כלכלה

הכלכלה המקומית מסתמכת בעיקר על גידול מקנה, חקלאות, הכוללת בין היתר גידול אורז, תירס, יאם, מניהוט, שומשום, בננה, קנה סוכר, כותנה, דורה וקקאו, כרייה ודיג.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשבע פרובינציות (Provincias) כדלהלן:
| שם | שם בספרדית | מספר רשויות מקומיות |
| --- | --- | --- |
| אלטו סינו | Alto Sinú | ‏2 |
| באחו סינו | Bajo Sinú | ‏5 |
| מרכז | Centro | ‏1 |
| קוסטנרה | Costanera | ‏6 |
| מדיו סינו | Medio Sinú | ‏4 |
| סבנס | Sabanas | ‏3 |
| סן חורחה | San Jorge | ‏7 |
הערות שוליים

↑  קורדובה באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  MusicBrainz: 1261dfab-d2cb-4cc4-96ac-e1388dc14f87 
חלוקת המחוז לפרובינציות.
קרונית תחזוקה

קרונית תחזוקה מס' 742 של רכבת ישראל בתחנת הרכבת לוד
קרונית מנוף 981 של רכבת ישראל מתוצרת Geismar
קרונית תחזוקה היא כלי תחבורה מסילתי בעל הנעה עצמית, המשמש להסעת עובדים וציוד לצורכי תחזוקת המסילה.
שימושים

הקרונית מיועדת בראש ובראשונה להסעת עובדים לאורך רשת המסילות, ולשם כך היא כוללת תא נוסעים. באמצעות הקרונית ניתן לסייר לאורך המסילה ולבדוק את מצבה, לזהות פגיעה (טבעית או מכוונת) במסילה או בציוד האיתות ולנייד עובדים וציוד לצורכי תחזוקת המסילה למקומות שאליהם אין גישה נוחה בדרך אחרת. כאשר יש צורך בציוד עבודה שלא ניתן להסיע בתא הנוסעים, ניתן לחבר לקרונית עגלה נגררת להובלת הציוד, עם זאת לקרונית אין בדרך כלל מספיק כוח כדי לגרור קרון משא עמוס.
מעבר להסעת העובדים והציוד, קיימות קרוניות ייעודיות למשימות נוספות כמו קרונית הכוללת ציוד מדידה הנותן מידע מדויק על מצב המסילה וקרוניות הכוללות מנוף להנפת ציוד שמשקלו אינו מאפשר הרמה על ידי העובדים או לגובה גדול.
קרוניות בשימוש רכבת ישראל

בשימוש רכבת ישראל נמצאות שבע קרוניות רגילות, שתי קרוניות מדידה ועשר קרוניות מנוף.
בין שנות ה-50 וה-80 רכשה רכבת ישראל מחברת Fairmont האמריקאית עשרות קרוניות מנועיות. הבודדות עדיין פעלו עד העשור השני של המאה ה-21.
הקרוניות האלה סופקו במספר דגמים, ללא התוספת האופציונלית של גוף, לכן יוצרו עבורן גופים שונים שאחד מהם הוא גוף ה"צפרירית" שיוצרו החל משנות ה-80 בתקופת כהונתו של מנכ"ל הרכבת צבי צפרירי. הקרוניות עם גוף "צפרירית" פעלו לרוב בלוד ובדרום, בצפון פעלו קרוניות עם גוף מרובע.
קרן התשובה

| --- | --- |

 מדינה:  ישראל 
 מטה הארגון:  ירושלים 
 מייסדים:  אברהם חזן 
 מנכ"ל:  יואל חזן
 תקופת הפעילות:  1972–הווה (כ־52 שנים) 
 https://kerenhazan.org.il
 
קרן התשובה היא עמותה לשיקום עבריינים מעולם הפשיעה, האלימות והסמים, והשבתם לחיק החברה בישראל.
היסטוריה

העמותה נוסדה בשנת 1972 על ידי הרב אברהם חזן, במהלך כהונתו כרב הראשי של משטרת ישראל, משמר הגבול ושירות בתי הסוהר, במטרה לאפשר לאסירים משוחררים לחיות אורח חיים דתי, ללמוד תורה ולהתפרנס מחוץ לגבולות הכלא. הרב חזן עמד בראש העמותה במשך 31 שנים, עד לפטירתו. החל משנת 2003 עומד בראש העמותה בנו, רו"ח יואל חזן.
העמותה דוגלת בשיקום דרך לימוד אודות נפש האדם, לימוד התורה, וסיוע בשגרת חיים והקמת משפחה, מה שיגרום לאסירים ועבריינים להאמין בעצמם ולחזור לחיים הרגילים, וגם בסלילת דרך כלכלית ובמקביל לעבוד או ללמוד במסגרות רגילות. לאורך השנים סייעה העמותה בשיקום מאות אסירים והקימה שלושה הוסטלים גדולים לשיקום אסירים.
קרן התשובה זוכה גם לעידוד ותמיכה מצד שירות בתי הסוהר. מחקר שערכה נציבות שב"ס בסוף 1999 העלה כי 92% מכלל מטופלי קרן התשובה לא חזרו לבתי הסוהר. יש לנתון זה משמעות רבה: בעוד שהממוצע הארצי של שיבה לבתי הסוהר לאסירים ללא תוכנית שיקום, מגיע לממדים של 67%, חוזרים לבתי הסוהר רק 8% מקרב מטופלי קרן התשובה. עבודת מחקר שביצע הקרימינולוג ד"ר אורי טימור, כיום מרצה באוניברסיטת בר-אילן, למען קבלת תואר דוקטור באוניברסיטה העברית, העלתה כי נתונים אלה מובהקים ומתקיימים לאורך כל הדרך, ולדברי החוקר המצב בשטח אפילו אופטימי יותר מבחינת הישגי קרן התשובה.
לאחר כניסתו של יואל חזן לתפקיד יו"ר העמותה, נוספו לפעילות העמותה מישורים נוספים של עזרה למשפחות במצוקה וסיוע לארגונים כמו מכינות ושיקום בני נוער תחת השם החדש ״קרן חזן - ע’’ש ולעילוי נשמות הרב אברהם ורוחמה חזן״
בשנת 2017 החל שיתוף פעולה בין קרן התשובה למכינה קדם-צבאית "מכינת ליאל" ע"ש סמ"ר ליאל גדעוני, הפונה לנוער במצבי סיכון אשר קיבל פטור משירות צבאי. המכינה משמשת עוגן שיקומי ומציעה סט כלי טיפול ייחודיים: חוות סוסים טיפולית, כלבייה לאילוף כלבים של המכינה, קורסים והכשרות מקצועיות ועוד. אחוזי הגיוס לצבא לאחר המכינה עומדים על כ-90%. במכינה מקיימים מסגרת בוגרים אשר מלווה את הבוגרים בזמן שירותם הצבאי על מנת למנוע הידרדרות ונשירה מהמסגרת הצבאית. מסגרת הבוגרים מאפשרת גם תמיכה של מקום מגורים לחיילים בודדים אשר חלקם בוגרי המכינה.
קודאבה טאק

| --- | --- |
 מדינות:  הודו
 אזורים:  אסיה
 דוברים:  200,000 (נכון ל־2001) 
 שפת אם:  113,857 (נכון ל-2011)
 כתב:  קאנדה
 משפחה:  דראווידית דרומית טאמיל - קנאדה קודאגו קודאבה טאק
 לאום:  הודו הודו
 קוד ISO 639-3:  kfa 
 ראו גם:  שפה • כתב • רשימת שפות
 
קודאבה טאק (ಕೊಡವ ತಕ್ಕ್ Kodava takk) היא שפה דראווידית המדוברת על ידי תושבי מחוז קודאגו(אנ') שבמדינת קרנאטקה שבדרום הודו. השפה היא שפה בסיכון ובעלת שני ניבים: מנדלה וקיגאט. בקודאבה יש חריגות מרוב השפות הדראווידיות האחרות, למשל ברוב השפות הדראווידיות ישנן 5 תנועות קצרות ו-5 תנועות ארוכות בעוד שבקודאבה ישנן 2 תנועות נוספות. במפקד האוכלוסין שנערך בהודו בשנת 2011 נמצא כי לשפה ישנם 113,857 דוברים.
בשפה מתקיימת תעשיית קולנוע קטנה, הסרט הראשון בשפה יצא לאור בשנת 1972 ובנוסף אליו הופקו מספר סרטים אחרים.
הגיית השפה > תנועות

בקודאבה ישנן 14 תנועות:
|  | קדמיות | מרכזיות | אחוריות> לא-מעוגלות | אחוריות> מעוגלות |
| --- | --- | --- | --- | --- |
| סגורות | i | ɨ | ɯ | u |
| כמעט - סגורות | ɪ |  |  | ʊ |
| אמצעיות - סגורות | e |  |  |  |
| אמצעיות |  | ə |  |  |
| פתוחות - אמצעיות | ɛ |  | ʌ | ɔ |
| פתוחות | a |  | ɑ |  |
הגיית השפה > מילים בסיסיות

| קודאבה | קאנדה | עברית |
| --- | --- | --- |
| Kinha | Huduga | ילד |
| Poyi | Hogu | לך |
| Karri | Saaru | קארי (מאכל) |
| Koole | Akki | אורז |
| Ide | Ide | לשמור |
| Thimbake | Tinnakke | לאכול |
| Koolli | Snana | להתקלח |
| Und | Ide | היש? הישנן? הישנם? |
| Ullo | Iddene | אני שם |
| Bandan Ullo | Baruta iddene | אני בא |
| Yenne Ulliya? | Hege iddiya? | מה נשמע? |
| Māṅge | Maavu | מנגו (פרי) |
| Kaḷḷa | Kaḷla | גנב |
| Sooroole | Modalu | ראשון |
| Mūle | Mūle | פינה |
| Āme | Āme | צב יבשה |
| Bēli | Bēli | גדר |
| Chatte | Sante | שוק |
| Ēni | Ēni | סולם |
| Gaali | Gaali | רוח |
| Tha | Kodi | לתת |
| Kaapi | Kaapi | קפה |
| Paado | Haadu | לשיר |
| --- | --- |
אימא: Amma/ Avvo
אבא: Appa/ Ayya/ Pappo/ Appayya
סבא: Thatha / Daddappayya
סבתא: Avvayya / Avva / Thaayi /Thathi
חם: Manvo
חמות: Manvi / Manyi
גיס (מבוגר יותר): Bavo
גיסה (מבוגרת יותר): Mommo
אח (מבוגר יותר): Annaiah
אחות (מבוגרת יותר): Akkaiah
אח (צעיר יותר): Thammo
אחות (צעירה יותר): Thange
אישה (רעיה): Ponne
בעל: Wadiyye
בן: Movonvo
בת: Mova
הערות שוליים

↑  "Census of India Website : Office of the Registrar General & Census Commissioner, India". www.censusindia.gov.in. נבדק ב-2018-07-05.
| שפות דראווידיות |
| --- | --- | --- |
| דרומיות | טמילית • מלאיאלאם • קוטה • קודאגו • קאנדה • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מאלארית • קוראגה • בלארי • קאלאנדי • קאניקארית • מולו קורומבה • קאדאר • קונדובאדי • מאלאסאר • מאלה מאלאסאר • קוריצ'ייה • אראנאדאנית • מאלאבדאנית • פאלייאנית • הראבאלאנית • אולאטאנית • ווייאנאד צ'טי • קאקאלה |  |
| דרומיות - מרכזיות | גונדי • מריה • קואי • קונדה • טלוגו • קויה • פנגו • מאנדה • נגארצ'אל • קובי |  |
| מרכזיות | קולאמי • אולארי • דורווה • נאיקי |  |
| צפוניות | קורוך • מאלטו • ברהואי |  |
| לא מסווגות | באזיגאר • וישאבאן • מאלאקוראבאן • אלאר |  |
| --- | --- |
בקרת זהויות :  NLI: 987007545791605171